**Rašinio „MUZIKA MANO GYVENIME“ konkursui**

Muzika yra vienas svarbiausių ir įdomiausių dalykų mano gyvenime. Nors nelabai moku skaityti muziką, bet labai mielai jos klausau. Kai mūsų muzikos mokytoja kažkada paklausė, kas tau yra muzika? Prieš dvejus metus, man muzika buvo tik – krūva garsų sudėta į muzikinį kūrinį. Dabar man atėjo metas, keliauti muzikos keliu ir atrasti vis naujų muzikos žanrų, stilių, naujų grupių ir įvairiausių stilingų atlikėjų.

Visada klausiausi keistos, įmantrios muzikos. Net mano mama prisimena, kaip būdama 5 metukų klausydavausi JAV dainininkės Lady Gagos ar australų dainininkės Sia dainų. Lagy Gaga yra viena mados ikonų ir viena labiausiai aptariamų įžymybių pasaulinėje žiniasklaidoje. Jų muzika man visada reiškė energijos išliejimą, nusiraminimą, ramybę. Nežinau kodėl, bet mane visada traukė keista muzika, su dar keistesniais klipais. Žinoma muziką renkuosi ir pagal nuotaiką. Kai man būna liūdna klausausi svajingos muzikos, kai būna smagu – liūdnai keistos, o kai turiu per daug energijos, klausausi greitos, bet su liūdnais žodžiais esančios dainos. Kartais manau, kad muzika mane verčia būti keista, bet ji tik padeda man atsiskleisti, nurimti, jaustis savimi.

Aš labai mėgstu klausytis galingų dainų. Labiausiai man patinka klausytis jų vakare, nes vakarais jos galingiau skamba. Iš tikro man patinka klausytis house – elektroninės muzikos stiliaus dainų. House muzikoje yra būdingas skambesys ir lėtas tempas. Vienas žymiausių to stiliaus atlikėjų yra David Guetta. Jis yra prancūzų didžėjus. Ne kartą jis buvo išrinktas geriausiu pasaulio didžėjumi ir geriausiu elektroninės muzikos atlikėju. Kiek žinau jis ne sykį viešėjo ir Lietuvoje. Labai norėčiau aplankyti jo koncertą ir išvysti jį savo akimis. Dideliu hitu tapo jo šįmet su australų dainininke Sia įrašytas kūrinys „Let’s Love“. Ši daina kupina emocijų, energijos ir begalinio džiaugsmo. Kviečiu visus pasiklausyti šios dainos.

Dabar galvoju, kad muzika yra labai pozityvus dalykas mano gyvenime ir nesvarbu kaip jautriai ar minoriškai ji skamba. Muzika yra siekis, keičiantis žmonių gyvenimus ir mintis. Bet nors man ir patinka muzika, žodžiais išsakyti ir apibūdinti ją yra labai sunku. Geriau klausytis ir mėgautis ja visą savo laisvalaikį. Muzika yra vienas lengviausių ir geriausių būdų man pabėti nuo realybės.

Panevėžio Alfonso Lipniūno progimnazijos

8b klasės Gintarės Rubinaitės